มันนี่ทูเดย์
นาโนไฟแนนซ์ต้องประกอบธุรกิจใน 1 ปี
20 เม.ย. 2558

นาโนไฟแนนซ์ต้องประกอบธุรกิจใน 1 ปี
นายรณดล นุ่มนนท์ ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ขั้นตอนภายหลังจากการที่ได้รับใบอนุญาตจากกระทรวงการคลัง ผู้ประกอบธุรกิจนาโนไฟแนนซ์จะต้องดำเนินการประกอบธุรกิจภายใน 1 ปี นับแต่วันที่ได้รับอนุญาตจาก รมว.คลัง
ทั้งนี้ นายสมหมาย ภาษี รมว.คลัง เปิดเผยว่า มีบริษัทนาโนไฟแนนซ์ที่ได้รับใบอนุญาตแล้ว 3 ราย ได้แก่ บริษัท เงินสดทันใจ บริษัท ไทยเอซ แคปปิตอล และบริษัท แมคคาเลกรุ๊พ และยังมีอีก 1 ราย ที่อยู่ในขั้นตอนของสำนักงานเศรษฐกิจการคลัง (สศค.) เสนอรายชื่อให้ รมว.คลัง อนุมัติ